stanford-oval/wikipedia huggingface dataset:
Batman: The Animated Series (videopeli)
Aiheesta muualla

Batman: The Animated Series MobyGamesissa (englanniksi)
DC-animaatiouniversumi
| --- | --- |
Televisiosarjat:: Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited
Elokuvat:: Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman
Sarjakuvat:: The Batman Adventures | Superman Adventures | Justice League Adventures | Batman Beyond | Gotham Girls
Internetsarjat:: Gotham Girls
Videopelit:: Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles
Biba

Biba oli brittiläinen 1960- ja 1970-luvun vähittäiskauppayritys ja muotitalo, joka kasvoi naistenvaatteiden postimyyntiliikkeestä suureksi tavarataloksi perustajiensa, aviopari Barbara Hulanickin ja Stephen Fitz-Simonin johdolla. 1970-luvun keskivaiheilla Biban uusiksi omistajiksi tulivat muotiyrittäjä Dorothy Perkins ja Dennis Day, mutta he eivät saaneet Bibaa menestymään, ja yritys lopetettiin 1980-luvun taitteessa. Biba-merkkiä on sittemmin yritetty lanseerata uudelleen ilman suurta menestystä sekä Barbara Hulanickin avulla että ilman häntä. Vuodesta 2009 Biba-merkki on ollut House of Fraser -muotiyrityksen omistuksessa.
Puolalaissyntyinen Barbara Hulanicki perusti Biban postimyyntiyritykseksi Englannin Brightonissa, jossa asuneen tätinsä luo hänen perheensä oli muuttanut Palestiinasta diplomaatti-isänsä murhan 1948 jälkeen. Ensimmäinen Biba-myymälä avattiin vuonna 1964 Lontoon Kensingtoniin. Vuonna 1967 Biba avasi liikkeen myös Pariisiin. Vuonna 1973 Hulanicki avasi Dorothy Perkinsin tuella kuusikerroksisen Big Biba -tavaratalon Kensington High Streetille. Siitä tuli pariksi vuodeksi yksi Lontoon suosituimmista matkailukohteista, kunnes se lopetettiin alkuvuodesta 1976.
Helsingin Sanomien Anna-Liisa Ahtiluoto kuvasi Biban vaatetyyliä vuonna 1968 sekoitukseksi 1920-luvun jazztyyliä ja 1930-luvun valuvaa pohjepituista linjaa. Vuonna 1974 saman lehden Anna-Liisa Wiikeri kuvasi Biban vasta-avattua isoa tavarataloa pelottavaksi paikaksi, joka viljelee huonoa makua ja josta puuttuu kaikkinainen kuluttajavalistus: "Ei ole tavaraselosteita, ei pesumerkintöjä, tuskin hintojakaan. Elintarvikeosastolla ovat kaikki tuotteet pakatut samanlaisiin Biban omiin tölkkeihin, teet, marmelaadit, sardiinit, mustaa ja kultaa. Ei puhettakaan että ostaja saisi selville tuotteen kilohinnan, hyvä kun ostoksen hinta selviää.”
Biba on yhtenä tapahtumapaikkana Freddie Mercurystä ja Queen-yhtyeestä kertovan elokuvan Bohemian Rhapsody (2018) alussa.
Käännös suomeksi
Bean – äärimmäinen katastrofielokuva

| Bean – äärimmäinen katastrofielokuva> Bean |
| --- | --- |
 Elokuvan juliste
Ohjaaja:  Mel Smith
Käsikirjoittaja:  Rowan Atkinson   Richard Curtis   Robin Driscoll
Tuottaja:  Rowan Atkinson   Richard Curtis
Säveltäjä:  Howard Goodall
Kuvaaja:  Francis Kenny
Leikkaaja:  Chris Blunden
Pääosat:  Rowan Atkinson   Peter MacNicol   Burt Reynolds   Pamela Reed   Richard Gant
Valmistustiedot
Valmistusmaa:   Iso-Britannia
Tuotantoyhtiö:  Polygram
Levittäjä:  PolyGram Filmed Entertainment Netflix
Ensi-ilta:   3. heinäkuuta 1997    1. elokuuta 1997    29. elokuuta 1997
Kesto:  90 minuuttia
Alkuperäiskieli:  englanti
Budjetti:  22 000 000 $
Tuotto:  232 000 000 $
Katsojat:  386 976 suomessa
Seuraaja:  Mr. Bean lomailee
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Bean – äärimmäinen katastrofielokuva on vuonna 1997 ensi-iltansa saanut brittiläinen komediaelokuva. Elokuvan ovat käsikirjoittaneet Rowan Atkinson, Richard Curtis ja Robin Driscoll sekä ohjannut Mel Smith.
Elokuvan päähenkilönä on Rowan Atkinsonin näyttelemä Mr. Bean, joka on aiemmin esiintynyt komediasarjassa Nolojen tilanteiden mies. Bean – äärimmäinen katastrofielokuva on Mr. Beanin ensimmäinen kokoillan elokuva; sitä seurasi Mr. Bean lomailee.
Juoni

Elokuvan tapahtumat saavat alkunsa siitä, kun National Galleryn työntekijäksi palkattu Mr. Bean lähetetään Los Angelesiin, Yhdysvaltoihin pitämään puhe tilaisuuteen, jossa James McNeill Whistlerin maalaus Whistlerin äiti julkistetaan yleisölle.
Yhdysvalloissa Bean otetaan vastaan kokeneena taiteen asiantuntijana. Hän tapaa museon kuraattorin David Langleyn (Peter MacNicol) ja muuttaa asumaan tilapäisesti tämän luokse. Davidin vaimo ja hänen kaksi lastaan eivät pidä Beanista, vaan muuttavat isoäitinsä luokse siksi aikaa, että Bean lähtee.
Kun Bean jätetään taidemuseolla "taiteilijan äidin" kanssa hetken ajaksi samaan huoneeseen, hän aivastaa vahingossa taulua päin. Yrittäessään pyyhkiä aivastuksen jälkeä nenäliinalla hän tulee sotkeneeksi taulun maaleja. Bean kiidättää taulun nopeasti huoneeseen jossa säilytetään maaleja ja puhdistusvälineitä ja yrittää puhdistaa maalauksen tinnerillä. Hän luulee jo onnistuneensa, kunnes huomaa, että lian lisäksi myös maalauksen maalit ovat liukenemassa tinneriin. Hän hankaa taulua nenäliinallaan epätoivoissaan niin kauan, kunnes "taiteilijan äidin" pään kohdalla on pelkkä suttuinen ja harmaa läikkä. Hän palauttaa taulun alkuperäiseen huoneeseensa. Kun David palaa, hän huomaa, ettei taulu ole paikallaan seinällä ja kysyy Beanilta, mihin tämä on pannut sen. Kun Bean vetää kankaan pois taulun päältä, David alkaa huutaa nähdessään, että Bean on tuhonnut taulun ja piirtänyt vielä "taiteilijan äidin" kasvojen kohdalle kuulakärkikynällä karikatyyrin hiuksettomasta omasta itsestään. Taulu palautetaan alkuperäiselle paikalleen, ja Bean ja David poistuvat galleriasta.
Bean ratkaisee tilanteen tunkeutumalla taidegallerian tiloihin keskellä yötä ja korvaamalla alkuperäisen maalauksen värittömällä kynsilakalla ja kananmunalla sivellyllä, 9,90 dollaria maksaneella julisteella. Ennen sitä hän on hoidellut tieltään museon yövartijan sekoittamalla ulostuslääkettä hänen kahvikuppiinsa ja pitänyt huolen siitä, että vartija on niin keskittynyt miesten vessaan pääsemiseen ettei huomaa häntä, koska Bean on hetkeä aiemmin vaihtanut avainten paikkaa. Seuraavana päivänä Bean pitää puheensa taidemuseossa ilman, että kukaan huomaa tätä huijausta ja David on hyvin helpottunut.
Pian tämän jälkeen Davidin tytär Jennifer joutuu moottoripyöräonnettomuuteen ja joutuu tajuttomana sairaalaan. Beania luullaan erehdyksessä lääkäriksi ja hän herättää Davidin tyttären tämän syvästä kooman kaltaisesta unesta. Kiitollisena Davidin vaimo leppyy Beanille ja tämä saa asua perheen luona ylimääräisen viikon. Palattuaan kotiin Bean käpertyy nukkumaan omaan vuoteeseensa Teddykarhunsa kanssa, oikean Whistlerin äidin riippuessa hänen huoneensa seinällä.
Näyttelijät

| 0 | 1 | 2 |
| --- | --- | --- |
|  Rowan Atkinson  | … |  Mr. Bean	   |
|  Peter MacNicol  | … |  David Langley	   |
|  John Mills  | … |  puheenjohtaja	   |
|  Pamela Reed  | … |  Alison Langley	   |
|  Harris Yulin  | … |  George Grierson	   |
|  Burt Reynolds  | … |  kenraali Newton	   |
|  Larry Drake  | … |  Elmer	   |
|  Danny Goldring  | … |  vartija Buck	   |
|  Johnny Galecki  | … |  Stingo Wheelie	   |
|  Chris Ellis  | … |  etsivä Butler	   |
|  Andrew Lawrence  | … |  Kevin Langley	   |
|  Peter Egan  | … |  Lord Walton	   |
|  Peter Capaldi  | … |  Gareth	   |
|  June Brown  | … |  Delilah	   |
|  Peter James  | … |  tohtori Rosenblum   |
| 0 | 1 | 2 |
| --- | --- | --- |
| Edeltäjä: 1996: Independence day – Maailmojen sota | Suomen lippukassan ykkönen 1997 | Seuraaja: 1998: Titanic |
Biofysiikka

Biofysiikka on monitieteinen tutkimusala, joka tarkastelee biologisia järjestelmiä fysiikan mallein ja menetelmin. Biofysiikan keskeisiä alueita ovat molekyylirakenteiden biofysiikka ja fysiologinen biofysiikka. Molekyylirakenteiden biofysiikka käsittää biomolekyylien rakenteen ja laskostumisen mallintamista fysikaalisin menetelmin. Fysiologinen biofysiikka tarkastelee elävissä soluissa ja elimissä tapahtuvia ilmiöitä kuten hermoston ja sydämen sähköistä viestintää, aineiden kulkeutumista soluissa ja elimistössä, verenkiertoa ja lihasten ja tukielinten toimintaa fysiikan menetelmin.
Biofysiikassa käytettyjä menetelmiä ovat fysiikan peruslakien soveltaminen biologisiin järjestelmiin, mittauksiin pohjautuvien (fenomenologisten) matemaattisten mallien luominen sekä erilaisten mallien pohjalta tehtävät tietokonesimulaatiot ja muut tietokoneella tehtävät analyysit.
Biofysiikka antaa mahdollisuuden ymmärtää biologisia ilmiöitä kvantitatiivisesti ja mallien pohjalta ennustaa biologisten järjestelmien käyttäytymistä. Biofysiikka auttaa ennen kaikkea eläinten elimistön, kasvien, ja muiden eliöiden toiminnan ja rakenneosien koostumuksen ymmärtämisessä. Biofysikaalista tietoa voidaan soveltaa lääkkeiden kehittämisessä, annostelussa ja kohdentamisessa oikeaan paikkaan elimistössä, sairauksien diagnosoinnissa ja hoitamisessa sekä kybernetiikassa ja robotiikassa.
Biofysiikkaa voi opiskella Suomessa tällä hetkellä Oulun yliopistossa ja hieman erilaisilla painotuksilla myös Itä-Suomen yliopistossa lääketieteen fysiikan koulutusohjelmassa, Helsingin yliopistossa, Teknillisen korkeakoulun teknillisen fysiikan koulutusohjelmassa ja Tampereen teknillisen yliopiston fysiikan laitoksessa.
Suomen ensimmäinen biofysiikan professori oli Martti Mela (1933–2005), joka toimi professorina Oulun yliopistossa 1975–1998.
Aiheesta muualla

Wikimedia Commonsissa on kuvia tai muita tiedostoja aiheesta .
Oulun yliopiston biofysiikan sivut. (Arkistoitu – Internet Archive)
Biofysiikka Helsingin yliopistossa röntgenfysiikan osaston yhteydessä. (Arkistoitu – Internet Archive)
Teknillisen korkeakoulun lääketieteellisen tekniikan laboratorio.
Itä-Suomen yliopiston sovelletun fysiikan laitos.
Biofysiikkaan liittyviä kursseja (Arkistoitu – Internet Archive)
Itä-Suomen yliopiston tutkimusryhmä Biophysics of Bone and Cartilage.[vanhentunut linkki]
Bartosz Salamon

Bartosz Salamon vuonna 2017.
Bartosz Salamon (s. 1. toukokuuta 1991 Poznań) on puolalainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa kotimaassaan Lech Poznańia, johon hän siirtyi vuonna 2021 pelattuaan lähes 15 vuotta Italiassa. Hän on pelannut Puolan A-maajoukkueessa vuodesta 2013.
Salamon siirtyi kotimaastaan italialaisseura Brescian kesällä 2016. Hän pelasi Italiassa eri sarjatasoilla Brescian, Foggian, Sampdorian, Pescaran, Cagliarin, SPAL:in ja Frosinonen joukkueissa. Hän kuului alkuvuonna 2013 puolen vuoden ajan myös AC Milanin omistukseen mutta ei päässyt pelaamaan edustusjoukkueessa. Hän pelasi Serie A:ssa kaikkiaan 66 ottelua tekemättä maaleja ja Serie B:ssä 139 ottelua, joissa hän teki yhdeksän maalia.
Salamon siirtyi tammikuussa 2021 junioriaikojensa seuraan Lech Poznańiin. Hän on pelannut 3,5 kauden aikana Ekstraklasassa 63 ottelua, joissa hän on tehnyt neljä maalia. Hän voitti liigamestaruuden kaudella 2021–2022. Hän pelasi neljä ottelua Konferenssiliigassa kaudella 2022–2023.
Salamon pelasi Puolan eri nuorisomaajoukkueissa. Hän pelasi Puolan A-maajoukkueessa ensimmäisen kerran maaliskuussa 2013 MM-karsintaottelussa San Marinoa vastaan. Hän pelasi vuoden 2013 aikana kaikkiaan viisi maaottelua. Hän palasi maajoukkueeseen vuonna 2016, jolloin hän pelasi neljä maaottelua mutta jäi varamiehen rooliin EM-kilpailuissa. Kymmenennen maaottelunsa hän pelasi maaliskuussa 2022 ja seuraavan maaliskuussa 2023. Voitokkaassa EM-karsintojen loppuottelussa Walesia vastaan maaliskuussa 2024 hän tuli vaihdosta kentälle. Kesäkuussa 2024 hänen maaottelumääränsä nousi 14:ään. Hän on ollut yhdeksän kertaa avauskokoonpanossa.
Salamon oli huhti-joulukuussa 2023 poissa kentiltä dopingtuomion vuoksi.
Lapinlammit

| Lapinlammit |
| --- | --- |
 Läntisimmän järven itärantaa, näkymä koilliseen
Valtiot:  Suomi 
Paikkakunta:  Utajärvi
Vesistöalue ja valuma-alueen tietoja
Laskujoki:  Lapinoja
Mittaustietoja
Pinnankorkeus:  121,5–121,2–119,9 m
Lapinlammit on Kiiminkijoen vesistöalueeseen kuuluva kolmen pienen peräkkäisen järven ryhmä Utajärven kunnan pohjoisosassa Juorkunassa Pohjois-Pohjanmaalla.
Järvet sijaitsevat Juorkunan Kivijärven kylän länsilaidalla. Itäisimmälle pienimmälle järvelle on tieura Olvasjärventieltä, mutta kaikki järvet ovat asumattomia. Lammet laskevat Lapinojaa pitkin Kivijärveen ja siitä edelleen Kivijokea Kiiminkijokeen.  Järvien pohjoispuolella on kangasmaita, kun taas niistä eteläluoteeseen avautuu Siiransuon kaakkoisin kulmaus. Suurimman läntisen järven pinta-ala on lähes kahdeksan hehtaaria ja keskimmäisen toiseksi suurimman noin kolme hehtaaria.
Lapinleimu

Lapinleimu tarkoittaa seuraavia:
Lapinleimu Oy, ilmanvaihtoalan yritys
Eija Lapinleimu (s. 1969), kauppatieteiden maisteri, kirjailija ja itsehoito-ohjaaja.
Ilkka Lapinleimu (1936–2021), diplomi-insinööri, tekniikan tutkija ja Oulun yliopiston professori, Veikko Lapinleimun poika
Toivo Lapinleimu (1913–1995), virkamies ja yritysjohtaja, kauppaneuvos
Veikko Lapinleimu (1907–1987), diplomi-insinööri, kirjailija ja Lapinleimu Oy:n perustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lapinleimu”, voi hakea sivunnimihaulla, laajalla sivunnimihaulla tai tekstihaulla.
Bear Stearns

| The Bear Stearns Companies, Inc>  |
| --- | --- |

Yritysmuoto:  pörssiyhtiö
Osake:  NYSE
Perustettu:  1923
Toimitusjohtaja:  Alan Schwartz
Avainhenkilöt:  Alan Schwartz, entinen tj. James Cayne, entinen tj. ja hpj.
Kotipaikka:   New York City, Yhdysvallat
Toiminta-alue:  Pankki, rahoitus, omaisuudenhoito
Toimiala:  Rahoitus
Liikevaihto:   16,1 miljardia dollaria (2007)
Nettotulos:   233 miljoonaa dollaria (2007)
Henkilöstö:  14 000 (2007)
Omistaja:  JPMorgan Chase
Kotisivu:  www.bearstearns.com
Huomioitavaa:  Lakkautettiin 30. toukokuuta 2008
Infobox OKVirheellinen NIMI-arvo: 
The Bear Stearns Companies, Inc. eli Bear Stearns oli yhdysvaltalainen investointipankki. Bear Stearns oli viimeisenä toimintavuonnaan Yhdysvaltojen viidenneksi suurin ja yksi maailman merkittävimmistä investointipankeista. Yrityksen perustivat vuonna 1923 Joseph Bear, Robert Stearns ja Harold Mayer. Yhtiön pääkonttori sijaitsi Manhattanilla ja sillä oli noin 14 000 työntekijää.
Subprime-kriisi

Bear Stearns ajautui vakaviin vaikeuksiin vuonna 2007 alkaneen subprime-kriisin aiheuttamien likviditeettiongelmien vuoksi. Maaliskuussa 2008 Yhdysvaltain keskuspankki (FED) järjesti yritykselle hätälainoitusta, mutta se ei riittänyt. Kriisi laukesi, kun 16. maaliskuuta 2008 JPMorgan Chase tarjoutui ostamaan yhtiön. Vielä tammikuussa 2007 Bear Stearnsin osakekurssi oli ollut 172 dollaria – nyt sen osakkeet myytiin 10 dollarin kappalehintaan JPMorgan Chaselle (alkuperäinen hyväksytty tarjous vain 2 dollaria per osake, jota nostettiin osakkeenomistajien nostaman ryhmäkanteen sovitteluna). FED solmi lisäksi JPMorgan Chasen kanssa 29 miljardin dollarin lainasopimuksen Bear Stearnsin epälikvidin omaisuuden haltuunottoon liittyvän riskin kattamiseksi.
Bear Stearnsin toiminta päättyi 30. toukokuuta 2008.
Aiheesta muualla

Bear Stearnsin nettisivut
Bartosz Kapustka

| Henkilötiedot |
| --- | --- | --- | --- |
Syntymäaika: 23. joulukuuta 1996
Syntymäpaikka: Tarnów, Puola
Pelipaikka: keskikenttäpelaaja
Pituus: 179 cm
Lempinimi: Kapi
Seura
Seura: SC Freiburg
Pelinumero: 32
Junioriseurat
: Tarnovia Tarnów
2010–2011: Hutnik Kraków
2011–2012: Tarnovia Tarnów
2012–2013: Krakova
Seurat
| Vuodet | Seura | O | (M) |
| 2012–2016 | Krakova | 60 | (6) |
| 2016– | Leicester City | 0 | (0) |
| 2017–2018 | → SC Freiburg (laina) | 7 | (1) |
| 2018– | → OH Leuven (laina) | 1 | (0) |
| Yhteensä | Yhteensä | 68 | (7) |
Maajoukkue
| 2015– | Puola | 14 | (3) |
 Seurajoukkueuran tilastot kattavat vain kansalliset sarjat, päivitetty 18. syyskuuta 2018.  Maajoukkueuran tilastot päivitetty 14. marraskuuta 2016.
Bartosz Kapustka (s. 23. joulukuuta 1996 Tarnów) on puolalainen jalkapalloilija, pelipaikaltaan keskikenttäpelaaja. Hän on edustanut Oud-Heverlee Leuvenia elokuusta 2018 lähtien.
Hän aloitti uransa Tarnovia Tarnówissa. Vuosina 2010–2011 hän pelasi Hutnik Krakówin junioreiden joukkueessa ja vuosina 2011–2012 Tarnovia Tarnówin junioreiden joukkueessa.
Elokuussa 2012 hän siirtyi Krakovan junioreiden joukkueeseen ja lokakuussa samana vuonna hän siirtyi ykkösjoukkueeseen. 29. maaliskuuta 2014 hän teki debyyttinsä tässä seurassa Widzew Łódźia vastaan. Elokuussa 2016 hän teki viiden vuoden sopimuksen Leicester Cityn kanssa. Hän teki debyyttinsä tässä seurassa 3. elokuuta 2016 FC Barcelonaa vastaan. Virallisen debyyttinsä Leicester Cityssä hän teki 7. tammikuuta 2017 FA Cupin ottelussa Evertonia vastaan. Heinäkuussa 2017 hän oli lainanut SC Freiburgiin yhdeksi vuodeksi. Elokuussa 2018 hän oli lainanut Oud-Heverlee Leuveniin.
7. syyskuuta 2015 hän teki Puolan maajoukkuedebyyttinsä Gibraltaria vastaan ja teki maalin tässä ottelussa. Hänet on nimetty Euroopan-mestaruuskilpailujen joukkueeseen vuonna 2016.
Käpyvalaisin

| --- | --- |
:  Määritelmä: ulkovalaisintyyppi, jossa lampun päälle asennettu käpyä muistuttava varjostin levittää valoa alaviistoon mutta estää häikäisyn sivuille 
: Wikipediassa ei tällä hetkellä ole varsinaista artikkelia aiheesta Käpyvalaisin. Katso käpyvalaisin Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Asuntolaina

Asuntolaina on laina, joka myönnetään pääasiassa asunnon ostoa tai peruskorjausta varten. Velan vakuutena on yleensä kyseinen asunto, millä on vaikutusta lainasta perittävään korkoon.
Kun asuntolainan ottaja on kuluttaja ja sen myöntäjä on elinkeinonharjoittaja, laina katsotaan Suomessa kuluttajaluotoksi, jota koskevat omat erityiset säädöksensä.
Asuntolainat Suomessa

Asuntolainaa oli vuonna 2014 yhteensä 32 prosentilla suomalaisistaselvennä. Kotitalouden keskimääräinen asuntolaina on 90 000 euroa. Jos asunnon ostaja ottaa asuntolainaa, hän rahoittaa ostoaan lainalla keskimäärin 71 % asunnon ostohinnasta. Yhdeksän kymmenestä lainanottajasta ottaa asuntolainaa vakituisen asunnon ostamiseen. Remonttiin, sijoitus- tai kakkosasuntoon otettavat asuntolainat ovat selvästi harvinaisempia.
Asuntolainan keskimääräinen takaisinmaksuaika on uusissa lainoissa 17 vuotta. Lainan takaisinmaksuaika on pidentynyt 20 vuodessa kuudella vuodella. Asuntolainaajista 82 prosenttia maksaa lainansa takaisin alkuperäisen maksusuunnitelman mukaan tai sitä nopeammin.
Asuntolainan keskimääräinen korkomarginaali oli 1,37 % helmikuussa 2015.
Asuntolainojen lukumäärä ja niiden keskikoko ovat kasvaneet 2000-luvulla. Kasvuun on vaikuttanut asuntojen hintojen nousu, alhainen korkotaso ja maksuaikojen piteneminen. Suurimmat asuntolainat on nuorilla kotitalouksilla. Asuntolainan saatavuus ja kotitalouksien velkaantuminen vaikuttavat merkittävästi asuntojen hintoihin. Erityisesti nuorten kotitalouksien kyky saada lainaa vaikuttaa asuntohintoihin.
Korot ja muut kulut

Asuntolainasta maksetaan lainan myöntäjälle korkoa. Korkotaso tarkistetaan yleensä vuoden välein, mutta laina voidaan sitoa myös 1 kuukauden, 3 kuukauden tai 6 kuukauden euriboriin, jolloin korkotasoa tarkistetaan useamminselvennä. Moni pankki tarjoaa myös prime-korkoon sidottuja asuntolainoja. Prime-korko on pankin oma viitekorko, jonka muutokset perustuvat odotettavissa olevaan markkinakorkojen kehitykseen, inflaatio-odotuksiin sekä talouden yleisiin kehitysnäkymiin. Asuntolainan korko voi myös olla vaihtuvan koron sijaan kiinteäkorkoinen, jolloin korko pysyy koko laina-ajan samana. Kiinteä korko on yleensä kalliimpi kuin Euriboriin sidottu korko, mutta vakaampi vaihtoehto.
Asuntolainojen kustannukset vaihtelevat pankeittain. Asuntolainasta pankki perii viitekoron lisäksi omia palvelumaksujaan ja omaa marginaalikorkoa. Tämä vaihtelee pankin arvioiman riskin ja kilpailutilanteen perusteella.
Vuonna 2014 tehdyn tutkimuksen mukaan pankkien asuntolainojen todelliset kokonaiskorot vaihtelivat pääkaupunkiseudulla 1,73 prosentista 1,94 prosenttiin, kun esimerkkinä oli 85 000 euron laina 15 vuoden laina-ajalla. Eroa lainan kokonaissummalla oli enimmillään noin 1 500 euroa.
Suomessa on asunnon ostajalla oman perheensä vakituiseen käyttöön osittainen korkovähennysoikeus verotuksessa.. Ensiasunnon ostaja saa vähennykseen kahden prosenttiyksikön korotuksen.
ASP-laina

Suomessa nuorten 15–39-vuotiaiden ensiasunnon ostoa tuetaan ASP-asuntosäästö- ja tukijärjestelmän kautta. Siinä asunnon ostaja säästää ASP-tilille vähintään kahden vuoden ajan, ja laina voidaan myöntää, kun säästössä on 10 % asunnon arvosta. Sekä talletuksen että asuntolainan korot ovat lainanottajalle suotuisampia kuin tavalliset korkoehdot, ja asuntolainalle voi myös saada valtion korkotukea. Alaikäisen kohdalla ehtona on se, että säästöt on ansaittu omalla työllä. Pankilla ei ole velvollisuutta myöntää ASP-lainaa jokaiselle ASP-säästäjälle. [lähde? ]
Lainatyypit

Asuntolainaa voidaan lyhentää tasaerälainana eli annuiteettilainana, tasalyhennyslainana tai kiinteänä tasaerälainana, joskus myös kertalyhenteisenä ns. bullet-lainana. Yksi bullet-lainan muoto on käänteinen asuntolaina.
Lainakatto

Lainakatto rajaa asuntolainan Suomessa enimmillään 90 prosenttiin vakuuksien käyvästä arvosta. Ensiasuntoa hankittaessa lainakatto on Suomessa 95 prosenttia vakuuksien käyvästä arvosta. Pääsääntöisesti lainan vakuutena on ostettava asunto. Lisävakuudeksi kelpaa muu oma tai läheisen varallisuus: asunnot, vapaa-ajan asunnot, talletukset tai arvopaperit. Koska lainakatto lasketaan vakuuksien käyvästä arvosta eikä asunnon hinnasta, on lainalla mahdollista kattaa koko asunnon kauppahinta.
Lainakatto on aiemmin ollut alempana. Yhdyspankista sai 1970-luvun lopulla ensiasuntoon lainaa 70 % asunnon hinnasta. Asuntosäästäjän täytyi ensin säästää 30 % asunnon hinnasta itse.
Tilanne eri maissa

Asuntolainojen laina-aika vaihtelee Euroopan maissa 10:stä ja 30:een vuoteen ja tavallisimpia ovat 15 vuodeksi myönnettävät asuntolainat. Asuntolainaa annetaan jopa 30 vuodeksi esimerkiks Itävallassa, Saksassa, Tanskassa, Alankomaissa ja Ruotsissa. Myös lähestymistavat ja korot vaihtelevat maasta riippuen. Isossa-Britanniassa käytetään pääasiassa vaihtuvakorkoista lainaa. Saksassa ja Espanjassa on korjattuselvennä; sekä kiinteä että muuttuva Tanskassa ja Ranskassa. Vaihtuvakorkoisen asuntolainan kuoletusaikataulu on joustavampi niissä maissa, joissa asuntolainaa rahoitetaan talletusten kauttaselvennä. Portugalissa, Espanjassa, Kreikassa ja Kyproksessa asuntolainan vähimmäismäärä on 100 000 euroa.
Myös Yhdysvalloissa on useampi tapaus ennakkohyväksyntäselvennä. Talon ostamisesta kiinnostuneet ihmiset usein voivat asuntolainan ottamista varten kääntyä lainanantajan puoleen, joka tarkastaa heidän luottohistoriansa ja todentaa heidän tulonsa, minkä jälkeen tarkastaja voi antaa takuun, että he voivat saada lainaa tiettyyn summaan asti. Asuntolainat Yhdysvalloissa on annettu yleisimmin 15 tai 30 vuodeksi kiinteällä 3-5 %:n korolla.
Aiheesta muualla

Asuntolainat ja lainakatto. Finanssivalvonta.
Finanssivalvonta: Asuntolainat. Toimintakertomus 2021.
Arginusai

| Arginusai> Ἀργινοῦσαι.Maantiede |
| --- | --- |
Sijainti:  Aiolis, Vähä-Aasia (nykyinen Turkki)
Koordinaatit:  39°00′18″N, 26°47′24″E
Merialue:  Egeanmeri, Välimeri
Saaria yht.:  3
Suurin saari:  Argennusa
Asutuskeskukset:  Kanai
Arginusai (m.kreik. Ἀργινοῦσαι, Arginūsai tai Arginousai, lat. Arginusae) on antiikin aikainen nimitys kolmen saaren saariryhmälle, joka sijaitsi Aioliin rannikolla eli Vähän-Aasian länsirannikolla nykyisen Turkin alueella. Nykyisin saarista on jäljellä kaksi, kun kolmas on tullut osaksi mannermaata.